02.03.2021

Comunicat de presă

**ANFP transparentizează concursurile**

**Începând de luni, 1 martie 2021,** autoritățile și instituțiile publice vor cuprinde în înștiințările privind organizarea concursurilor, înaintate Agenției Naționale a Funcționarilor Publici, **şi bibliografia şi tematica aferente fiecărui concurs.**

Pentru a veni în sprijinul **compartimentelor de resurse umane, Agenția a elaborat Formularul „Înștiințare organizare concurs”,** care poate fi descărcat de pe site-ul ANFP, secțiunea **Colaborări instituționale**.

**Astfel, în scurt timp, concursurile organizate de către autoritățile și instituțiile publice, postate pe pagina web a Agenției Naționale a Funcționarilor Publici,** [**www.anfp.gov.ro**](http://www.anfp.gov.ro)**, vor conține toate informațiile necesare participării celor interesați. Mai exact, vor fi adăugate secțiunile bibliografie și tematică, care până acum erau disponibile doar pe pagina instituției care organiza concursul.**

Liviu Mălureanu, președinte ANFP: „*Concursurile trebuie să devină mai accesibile,**cu respectarea principiilor transparenței și egalității de șanse. Dorim să promovăm o competiție cât mai mare pentru funcțiile publice, în urma căreia cele mai competente persoane să devină funcționari publici.”*

În scopul asigurării unei vizibilități maxime tuturor concursurilor, ANFP va crea o pagină dedicată pe Facebook, **Concursuri instituții publice. ANFP**, unde vor fi publicate informații actualizate, zilnic.



***Direcţia Comunicare şi Relaţii Internaţionale***

[***comunicare@anfp.gov.ro***](mailto:comunicare@anfp.gov.ro)